text: Falck: Skybrud har givet 29 udrykninger
  04 august 2014 kl. 06.50
  Søndagens skybrud ramte hårdest i Vejle, der fik et dobbelt skybrud. 29 gange måtte Falck rykke ud til oversvømmede kældre.
  I Trekantområdet var det vejlenserne, der trak det vådeste strå, da søndagens regnvejr ramte landet. Falck havde to udrykninger i Fredericia og 27 i Vejle. Værst så det ud i midtbyen og Grejsdalen.
  - Nogle huse har vi måtte rykke ud til flere gange på grund af vand i kælderen. I dag fortsætter arbejdet med at få udbedret skaderne efter skybruddet, siger vagthavende hos Falcks Vagtcentral i Kolding til TV SYD.
  Flere steder i Kolding, Fredericia og Vejle skød dæksler op på grund af vandtrykket.
  